### Beslutning

Godkendt.

Afbud: Anna Sørensen

### Sagsfremstilling

## Resume og sagens baggrund

Som en del af udmøntningen af Budgetaftalen for 2026 skal Kalundborg Kommune sende Jobcentrets køb af lovbestemt danskuddannelse i offentligt udbud. Direktionen foreslår, at kommunen undlader at sende opgaven i udbud, da Kalundborg Sprogskole er kommet med et bud på, hvordan pris og kvalitet kan hænge sammen, samtidig med at Jobcentrets besparelse bliver hjemtaget.

## Indstillinger

Direktionen indstiller, at:

1. Sprogskolen også fra 2027 bliver drevet i kommunalt regi.
2. De nye takster, der tages udgangspunkt i, er de takster, som er nævnt i vedhæftede budgetnotat, og de vil være gældende fra 2027. Hvis der sker større ændringer på området, tages det op på møder, og hvis dette har større økonomiske konsekvenser, bringes det op politisk.
3. Sprogskolen får mulighed for at benytte sig af de almindelge gældende overførselsregler.
4. Sprogskolen skal fortsat have fokus på at understøtte erhvervslivets behov for sprogkompetenceudvikling som en del af opgaveporteføljen.
5. De budgetmæssige tilpasninger vil i 2026 foregå inden for Sprogskolen, så taksterne for 2027 er udgangspunktet for driften i 2027.
6. Selve opgaven og de nævnte strukturer bliver evalueret, når den nye uddannelsesreform har fået en mere tydelig retning, hvis der ikke er væsentlige ændringer inden da.

## Behandling

Økonomiudvalget, Kommunalbestyrelsen.

## Sagsfremstilling

Det lokalpolitiske udmøntnings- og investeringskatalog for 2026-2029, som er relateret til Beskæftigelsesreformens besparelser (Budgetaftalen for 2026), indeholder en politisk beslutning om, at Jobcentrets køb af lovbestemt danskuddannelse hos Kalundborg Sprogskole udsættes for offentligt udbud. Formålet har været at sikre konkurrencedygtige markedspriser på dansk-modulerne, der kan bidrage til Beskæftigelsesreformens uspecificerede besparelser fra 2027 og frem.

Direktionen foreslår, at Kalundborg Kommune undlader at udsætte Jobcentrets køb af danskuddannelse for offentligt udbud, da Sprogskolen efterfølgende er kommet med et bud på, hvordan pris og kvalitet kan hænge sammen, samtidig med at Jobcentrets besparelser bliver hjemtaget.

Fordelen ved en fortsat kommunal og konkurrencedygtig løsning er, at kommunen sparer både omkostninger ved et udbud og transaktionsomkostninger ved at skulle etablere et nyt samarbejde med en anden aktør. Samtidig sikres fortsat kvalitet, fleksibilitet og lokal forandring, som bidrager til en vellykket integration og beskæftigelse.

Ung-Sprog [adresse] notat vedrørende beslutning om Sprogskolen er vedlagt som bilag.

## Økonomiske konsekvenser

Ingen bevillingsmæssige konsekvenser.

### Sagens forløb

10/12/2025 Økonomiudvalget
Anbefales.

Afbud: Ørni Jørgensen